Diari Oficial de la Generalitat Valenciana


Sumari del DOGV 6572, del 25-07-2011 (2011/8292)

RESOLUCIÓ de 21 de juliol de 2011, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del protocol de col·laboració entre l'administració general de l'Estat (Ministeri de l'Interior) i la Generalitat, sobre aspectes concrets relatius als contractes de l'escrutini provisional (eleccions 22 de maig de 2011).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8292


Data del document
:   21-07-2011

Organisme emissor
:   Conselleria de Presidència

Tipus de document
:   Resolució

RESOLUCIÓ de 21 de juliol de 2011, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del protocol de col·laboració entre l'administració general de l'Estat (Ministeri de l'Interior) i la Generalitat, sobre aspectes concrets relatius als contractes de l'escrutini provisional (eleccions 22 de maig de 2011). [2011/8292]
L'administració general de l'Estat (Ministeri de l'Interior) i la Generalitat han subscrit, després de la tramitació prèvia reglamentària, el 12 de maig de 2011, el protocol de col·laboració entre l'administració general de l'Estat (Ministeri de l'Interior) i la Generalitat, sobre aspectes concrets relatius als contractes de l'escrutini provisional (eleccions 22 de maig de 2011).
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis de la Generalitat amb el número 0843/2011, i que figura com a annex d'esta resolució.
València, 21de juliol de 2011.- La directora general del Secretariat del Consell i Relacions amb Les Corts: Mª Teresa Lleó Alonso.
Protocol de col·laboració entre l'administració general de l'Estat (Ministeri de l'Interior) i la Generalitat, sobre aspectes concrets relatius als contractes de l'escrutini provisional (eleccions 22 de maig de 2011).
Madrid, 12 de maig de 2011
Reunits
D'una part, el vicepresident primer del Govern i ministre de l'Interior, Alfredo Pérez Rubalcaba, actuant en representació d'este Ministeri, d'acord amb el que preveu l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
I d'una altra, la Generalitat, representada pel conseller de Governació, Serafín Castellano Gómez, autoritzat per a subscriure el present protocol per Acord de Consell en la sessió de data 8 d'abril de 2011, tal com estableix l'article 17.f de la Llei 5/1983, del Consell de la Generalitat.
Les parts es reconeixen mútuament, en la qualitat en què cada una intervé, la capacitat legal per a la firma del present protocol de col·laboració i, a l'efecte,
Exposen
Que les eleccions locals, d'acord amb el que preveu l'article 42.3 de la Llei Orgànica 5/1985, de 19 de juny, del Règim Electoral General, tenen lloc el quart diumenge de maig, cada quatre anys. En eixa mateixa data, hi poden coincidir les eleccions a les assemblees legislatives d'algunes comunitats autònomes.
Que, amb l'objecte d'introduir criteris de racionalització, eficiència i eficàcia de la despesa pública, la Comunitat Valenciana recolza les iniciatives i estudis que el Ministeri de l'Interior ha elaborat per al disseny d'un model o sistema comú de transmissió de les dades electorals (constitució de meses electorals, avanços de participació, dades de l'escrutini provisional?) que es generen durant la jornada electoral del 22 de maig de 2011, i que en permeta l'ús conjunt, així com les gestions necessàries per a la seua posada en funcionament.
Que, si bé cada una de les administracions és responsable del seu procés electoral i ostenta la competència d'anunciar els avanços de participació, les dades de participació i els resultats provisionals respectius, ambdues parts es comprometen d'afavorir la utilització conjunta dels sistemes de recollida i transmissió de les dades electorals (constitució de meses electorals, avanços de participació, dades de l'escrutini provisional, etc.), generades durant la jornada electoral.
En este sentit, el Ministeri de l'Interior i la Generalitat subscriuen el present protocol específic de col·laboració, que té com a objecte acordar aspectes concrets relatius als contractes d'escrutini provisional de les eleccions locals i autonòmiques que se celebren el dia 22 de maig de 2011, en el marc de la col·laboració i bon enteniment existent entre l'administració general de l'Estat (Ministeri de l'Interior) i la Generalitat, en matèria de gestió de processos electorals.
Les parts acorden les següents,
Clàusules
Primera. Objecte
El present protocol té com a objecte detallar aspectes concrets (captura -per mitjà de PDA, telefònicament a través dels centres de recollida d'informació o altres sistemes de captura-, transmissió de dades) relatius als contractes d'escrutini provisional de les eleccions locals i autonòmiques que se celebren el dia 22 de maig de 2011, en el marc de col·laboració existent entre l'administració general de l'Estat (Ministeri de l'Interior) i les comunitats autònomes en matèria de gestió de processos electorals.
Segona. Captura i transmissió de dades per mitjà de PDA
Per a la captura i transmissió de dades per mitjà de PDA el Ministeri de l'Interior inclourà, en els plecs de prescripcions tècniques i de clàusules administratives particulars, que els licitadors, en les seues ofertes per al contracte d'escrutini provisional eleccions locals 2011, hauran de reflectir-hi el cost per PDA, per al cas en què es realitze la captura i transmissió de dades per a les esmentades eleccions locals.
També s'haurà d'indicar en l'oferta esmentada l'increment del cost per PDA en el cas que s'utilitzen les mateixes PDA per a capturar i transmetre les dades de les eleccions locals 2011 i les dades de les corresponents eleccions autonòmiques 2011, sempre que l'adjudicatari del contracte d'escrutini siga el mateix en ambdós processos electorals, eleccions locals i eleccions autonòmiques que se celebren el dia 22 de maig de 2011.
S'adjunta al present protocol un annex PDA amb la descripció i abast de la implantació del sistema de transmissió de dades per mitjà de PDA, així com un annex MAE amb les especificacions derivades de la implantació del sistema MAE (mesa administrada electrònicament) a la ciutat de Castelló de la Plana.
Tercera. Tractament de les dades capturades per PDA i telefònicament en els CRI (centres de recollida d'informació).
Cada una de les administracions convocants establirà el seu propi centre de recollida d'informació. L'adjudicatari tractarà en el corresponent CRI les dades de les eleccions locals 2011 i en el CRI de la Comunitat Valenciana les dades de les eleccions a les Corts Valencianes.
Quarta. Aportacions de les parts
L'administració general de l'Estat, a través del Ministeri de l'Interior, a càrrec del crèdit de l'aplicació pressupostària 35.78.813W.310.08 (Processos electorals i consultes populars), assumirà els costos generats pel contracte d'escrutini provisional corresponent a les eleccions locals 2011.
Les comunitats autònomes assumiran a càrrec dels seus respectius pressupostos, els costos que es deriven per a les comunitats autònomes de la contractació dels servicis d'escrutini provisional (captura, transmissió, agregació, difusió de dades electorals etc.) corresponents a les eleccions autonòmiques que se celebren el dia 22 de maig de 2011.
Cinquena. Vigència
Este conveni de col·laboració entrarà en vigor el dia de la firma i finalitzarà el dia 31 de desembre de 2011.
Sisena. Naturalesa jurídica
Este conveni té naturalesa administrativa i es troba exclòs de l'àmbit d'aplicació de la Llei 30/2007, de 30 d'octubre, de Contractes del Sector Públic, en virtut d'allò que s'ha disposat en l'article 4.1.c.
Annex PDA
A) Municipis seleccionats
S'acorda per ambdues administracions la següent utilització conjunta de dispositius de transmissió de dades PDA a la Comunitat Valenciana per a les eleccions locals i les eleccions a les Corts Valencianes a celebrar el pròxim 22 de maig de 2011, en els municipis que s'indiquen en la taula següent:
I en prova de conformitat, es firma el present conveni de col·laboració, per triplicat exemplar, al lloc i en la data indicats.
El vicepresident primer del govern i ministre de l'Interior: Alfredo Pérez Rubalcaba.
El conseller de Governació: Serafín Castellano Gómez.
\* \* \* \* \* \* \* \* \*
Anexo PDAS
A) Municipios seleccionados
Se acuerda por ambas administraciones la siguiente utilización conjunta de dispositivos de transmisión de datos PDA en la Comunitat Valenciana para las elecciones locales y las elecciones a Les Corts Valencianes a celebrar el próximo 22 de mayo de 2011 en los municipios que se indican en la siguiente tabla:

B) Cobertura:
En tots els municipis seleccionats el 100% dels col·legis electorals disposaran de PDA, amb independència del nombre de meses de cada un. Tots els dispositius a utilitzar seran comuns per a ambdós processos.
C) Criteris de distribució:
Per a la distribució definitiva dels dispositius de transmissió PDA es tindran en compte els criteris següents:
- S'estableix una ràtio màxima de 4 meses electorals per PDA, per a la qual cosa s'aplicarà el barem següent:

- En aquells col·legis electorals en què així es considere convenient per ambdues parts, es podrà reforçar amb PDA extres, per a la qual cosa la Generalitat aporta una provisió addicional de 43 dispositius.
D) Els dispositius aportats per l'administració de l'Estat seran abonats per esta com a primer ús i per la Generalitat com a segon ús. Igualment, els dispositius aportats per la Generalitat, seran abonats per esta com a primer ús i per l'administració de l'Estat com a segon ús.
E) Ambdues administracions, conjuntament amb l'empresa adjudicatària dels corresponents contractes d'escrutini, establiran les instruccions i els mecanismes tècnics necessaris per assegurar un funcionament correcte del sistema, de manera que no s'hi produïsquen retards en les transmissions de dades. Així mateix, es verificarà i acordarà per ambdues administracions la distribució concreta en els col·legis electorals d'acord amb els criteris de distribució adés mencionats.
E) Tot el procediment de gestió dels dispositius PDA es faran de forma conjunta entre ambdues administracions, així com la formació, instruccions, etc., que hagen d'impartir-se als representants comuns de l'administració que realitzen les tasques de transmissió de dades.
F) La Generalitat disposarà del seu propi CRI i, per tant, cada dispositiu realitzarà una transmissió de dades al seu CRI per a cada un dels processos electorals i fases. Les transmissions esmentades es realitzaren en l'ordre d'escrutini regulat en la legislació electoral vigent, és a dir, en primer lloc les dades corresponents a les eleccions locals i a continuació les dades corresponents a les eleccions a les Corts Valencianes.
Annex MAE
La Generalitat i l'administració general de l'Estat acorden implantar per a les pròximes eleccions locals i a les Corts Valencianes de 22 de maig la mesa administrada electrònicament a la ciutat de Castelló de la Plana. L'eina informàtica esmentada cobrirà el 100% de les meses electorals de la ciutat.
La implantació de l'eina esmentada suposa la no utilització dels mecanismes de transmissió de dades PDA a la ciutat de Castelló de la Plana.
Per a la correcta implantació de l'eina MAE, es treballarà conjuntament entre ambdues administracions en la definició i desplegament del procés.
(En verd s'indiquen els municipis PDA, i en taronja el municipi MAE)
(En verde se indican los municipios PDA y en naranja el municipio MAE)
MAPA IMPLANTACIÓ PDA-MAE ELECCIONS 2011
MAPA IMPLANTACIÓN PDA-MAE ELECCIONES 2011